
J e g y z ő k ö n y v

Készült a Bácsalmás Város Önkormányzata Képviselő-testületének 2011. március 31-én, 15.00 órai kezdettel, Bácsalmáson, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Nagy Gábor, Pálmai Zoltán képviselők (6);
Dr. Keresztury Monika jegyző, Snyehola Gézáné számviteli ügyintéző, Kerényi Tamás beruházási ügyintéző, Városi Orsolya vagyongazdálkodási ügyintéző, Vérné Soltész Ilona városüzemeltetési ügyintéző, Kerényi Réka és Kerényi Béla a Jusifa Kft. képviseletében, valamint Bergmann János apát (8);
Jegyzőkönyvvezető: Zobokiné Bite Gyöngyi testületi ügyintéző;

Igazoltan van távol: Bánfi Attila, dr. Tanács Róbert és Turcsányi Csaba képviselő (3).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67 %). Tájékoztatásul elmondja, hogy Bánfi Attila és dr. Tanács Róbert képviselő az ülésről való távolmaradását, Turcsányi Csaba képviselő a késését jelezte. Jegyzőkönyv-hitelesítőknek Bailo Amadou és Pálmai Zoltán képviselőket javasolja. 

A képviselő-testület egyhangúlag (6 igen szavazattal) az alábbi határozatot hozza:

110/2011. (III. 31.) Bácsalmás v. öh.

Jegyzőkönyv-hitelesítők kijelölése 
Határozat
Bácsalmás Város Önkormányzatának Képviselő-testülete Bailo Amadou és Pálmai Zoltán képviselőket jelöli ki jegyzőkönyv-hitelesítőknek.

Németh Balázs polgármester a dossziés anyagban jelzett napirend elfogadását – más indítvány nem lévén – szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
111/2011. (III. 31.) Bácsalmás v. öh.

Napirend megállapítása 
Határozat
I. Bácsalmás Város Önkormányzatának Képviselő-testülete (a továbbiakban: Képviselő-testület) a 2011. március 31-i ülésén a következő napirendi pontokat tárgyalja meg:

1.
Tájékoztató a köztemetőről és a temetkezés rendjéről szóló 4/2001.(III.28.) rendelet módosításának előkészítéséről

2.
„Napelemes megújuló energiahasznosító rendszer telepítése Bácsalmás város egyes önkormányzati épületein” pályázat műszaki ellenőri és nyilvánosságbiztosítási szolgáltatás beszerzése

3.
Helyiségbérleti szerződés jóváhagyása a művelődési házban

4.
Egyebek

      4.1. 2011. évi belső ellenőrzési terv módosítása

Zárt ülésen:

5.
Szennyvízberuházás hitelfelvétellel kapcsolatos közbeszerzési eljárás nyertes ajánlattevő kiválasztása [Ötv. 12. § (4) bek. b) pont alapján]
6.
A szennyvízberuházással kapcsolatos RMT-CBA és projekt-menedzsment szolgáltatói szerződések felbontása, új beszerzések megindítása [Ötv. 12. § (4) bek. b) pont alapján]
7.
DAOP 2009 3.1.1/B útfelújításokkal kapcsolatos szabálytalansági vizsgálat [Ötv. 12. § (4) bek. b) pont alapján]
8.
Besz Kft. felügyelő bizottsága tagjának jelölése [Ötv. 12. § (4) bek. a) pont alapján]
II. A Képviselő-testület az 5., 6. és 7. napirendi pont tárgyalására zárt ülést rendel el.

1. napirendi pont
Tájékoztató a köztemetőről és a temetkezés rendjéről szóló 4/2001. (III. 28.) rendelet módosításának előkészítéséről

(A munkaanyagként becsatolt dokumentumok a jegyzőkönyv mellékletét képezik.)

Dr. Keresztury Monika jegyző elmondja, hogy a két nappal korábbi testületi ülést követően kapta meg a Jusifa Kft. beadványát, amelyet a kft. előzetesen egyeztetett a római katolikus egyházzal. Azóta egyeztetések történtek. Ismerteti az általa készített tájékoztató és a Jusifa Kft. beadványának a lényegét. Hozzáteszi, hogy rendeletük szerint a bontási anyag elszállításáról a vállalkozónak kell gondoskodnia. Az önkormányzattól kért közfoglalkoztatott tekintetében folynak a tárgyalások, jelezte a vállalkozónak, hogy neki is van lehetősége foglalkoztatott igénybevételére, a Munkaügyi Központ állásfoglalásától függ e kérdés megoldása. A díjmódosítások várhatóan beépülnek a rendeletbe, ez esetben a fogyasztóvédelmi felügyelőségtől állásfoglalást kell kérni. Ismerteti a javasolt és a jelenleg alkalmazott díjtételek összegét. 
Tóth Árpád alpolgármester szükségesnek és időszerűnek tartja a rendelet módosítását, kéri a testületet a lehetőség elfogadására. Megköszöni a jegyzőnek, hogy ilyen gyorsan előkészítette a rendeletmódosítást.
Németh Balázs polgármester kijelenti, hogy az előttük lévő anyag munkaanyagként kezelendő.

Tóth Árpád alpolgármester elmondja, hogy a javasolt díjtételek középkategóriának számítanak a környező településekhez képest.

Németh Balázs polgármester a tájékoztató és az elkészült munkaanyag tudomásulvételét javasolja azzal, hogy az állásfoglalások megérkezése után módosítják a rendeletüket.
Dr. Keresztury Monika jegyző kérdezi a Jusifa Kft. képviselőitől, hogy a szabványméretű sírgödör kiásása és az urnás temetés is 17 E Ft lenne-e.
Dr. Bakó Mária Lujza képviselő az urnás temetés vonatkozásában sokallja a 17 E Ft-ot.

Tóth Árpád alpolgármester szerint az urnás temetésnél a meglévő sírba süllyesztésnél szolidabb, 50 %-os díjtétel meghatározása lenne célszerű.

Bergmann János apát egyetért az előtte szólóval.

Dr. Keresztury Monika jegyző megjegyzi, hogy a kegyeleti közszolgáltatást nem tudják a rendeletükbe bevenni, jogszabály szerint három kategóriát szerepeltethetnek. 
Kerényi Réka, a Jusifa Kft. ügyvezetője kijelenti, hogy ez a tétel fenntartási díj lenne, amely magában foglalná pl. a fűnyírást, szemétszállítást.

Dr. Keresztury Monika jegyző elmondja, lehetőség van arra, hogy a külső szolgáltatók számára kötelezővé tegyék az üzemeltető egyes szolgáltatásainak igénybevételét.
Kerényi Réka, a Jusifa Kft. ügyvezetője szerint ez a szabályozás kikerülhető; nekik a temetésekből kell kitermelniük a fenntartás költségét. A temetkezési vállalkozó a temetés után elmegy, és otthagyja a koszorút stb. Nekik is megéri máshol temetniük. Külső vállalkozó olcsóbban temethet Bácsalmáson, mert fenntartási költségei nem merülnek fel.

Dr. Keresztury Monika jegyző kijelenti, hogy lehetőség van külön jogcímen díj bekérésére a vállalkozótól pl. boncház-fertőtlenítés címén.

Kerényi Réka, a Jusifa Kft. ügyvezetője megjegyzi, hogy a boncházat kb. 5 %-ban használják.

Tóth Árpád alpolgármester szerint minden temetőfenntartó beépíti ezt a díjat a rendeletébe. A bajai köztemetőben 600 Ft-os éves díjat kell fizetni. Megkéri a jegyzőt, hogy tájékozódjon más települések temetői szabályozásáról.
Dr. Keresztury Monika jegyző kijelenti, hogy kegyeleti közszolgáltatás címén nem tudnak díjat szerepeltetni a rendeletükben. Az üzemeltetővel való egyeztetésre lenne szükség arról, hogy milyen díjtételeket határozzanak meg, a lakosság fizetőképességét is figyelembe kell venni. Sok lehetőség van, de kedd este óta nem volt elég idő az egyeztetésre.

Nagy Gábor képviselő szerint hulladékkezelési díj megnevezése lehetne ennek a díjnak.
Kerényi Réka, a Jusifa Kft. ügyvezetője kijelenti, hogy nem akarnak több díjat kérni, mint amit ők is elszámolnak. Saját temetéseiken ez a díj már bele volt építve az árba, de egyre több a külsős temetés.

Németh Balázs polgármester a felvetést jogosnak, a megoldást nehéznek tartja. Egyetért azzal, hogy utána kell járni, más településeken ez hogyan működik.

Kerényi Béla, a Jusifa Kft. képviseletében kijelenti, hogy másnap megkeresik a jegyzőt, és átbeszélik e kérdést. 

Németh Balázs polgármester egyetért a másnapi egyeztetéssel.

A képviselő-testület tudomásul veszi az elhangzottakat.
Kerényi Réka és Kerényi Béla, a Jusifa Kft. képviseletében, valamint Bergmann János apát távoznak az ülésről, Tóth Árpád alpolgármester rövid időre elhagyja az üléstermet.
2. napirendi pont

„Napelemes megújuló energiahasznosító rendszer telepítése Bácsalmás város egyes önkormányzati épületein” pályázat műszaki ellenőri és nyilvánosságbiztosítási szolgáltatás beszerzése

(Az előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy az előleg 10 %-ával április közepéig el kell számolni. Az építési kivitelezésre vonatkozó beszerzés a következő heti rendkívüli testületi ülés témája lesz. Ismerteti az előterjesztés határozati javaslatát. Természetesen nyitott más elképzelésre is.
Dr. Bakó Mária Lujza képviselő érdeklődik, hogy mit takar a nyilvánosságbiztosítás.

Németh Balázs polgármester nyitó- és záró rendezvényt, hirdetéseket, tábla kihelyezését nevezi meg válaszában.

Dr. Bakó Mária Lujza képviselő támogatja az előterjesztés határozati javaslatát.

Németh Balázs polgármester – több hozzászólás nem lévén – az előterjesztés határozati javaslatának elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

112/2011. (III. 31.) Bácsalmás v. öh.

„Napelemes megújuló energiahasznosító rendszer 

telepítése Bácsalmás Város egyes önkormányzati 

épületein” pályázat műszaki ellenőri és 

nyilvánosságbiztosítási szolgáltatás beszerzése 

(KEOP-4.4.0.09-2010-0004 projekt)
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a „Napelemes megújuló energiahasznosító rendszer telepítése Bácsalmás város egyes önkormányzati épületein” pályázat műszaki ellenőri szolgáltatásának tárgyában egyszerű beszerzési eljárást indít az alábbi ajánlattevők bevonásával:

Small-Well Bt.  Kiss István (4031 Debrecen, Sármás u. 1.)

Ogiber Beruházó és Szolgáltató Kft. (8981 Gellénháza, Táncsics M. u. 1.)

Balázs Ervin (8800 Nagykanizsa, Szentgyörgyvári út 16.)
2.
A Képviselő-testület a „Napelemes megújuló energiahasznosító rendszer telepítése Bácsalmás város egyes önkormányzati épületein” pályázat nyilvánosságbiztosítás szolgáltatásának tárgyában egyszerű beszerzési eljárást indít az alábbi ajánlattevők bevonásával:

Bácskapu Kistérségi Nonprofit Kft. (6430 Bácsalmás, Rákóczi u. 19.)

Bácsflóra Szociális Szövetkezet (Bácsalmás, Rákóczi u. 13.) 

Bédity Tamás (6430 Bácsalmás, Gr. Széchenyi u. 55.)

3.
A Képviselő-testület felkéri dr. Keresztury Monika jegyzőt a szükséges intézkedések megtételére.

Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Kerényi Tamás beruházási ügyintéző



4. DI-CLAR Tanácsadó Kft. (6726 Szeged, Csanádi u. 101. 3/9.)



5. Minőség 2001. Bt., Pakai Anikó (6725 Szeged, 

Röszkei u. 28. A. ép.)

Tóth Árpád alpolgármester visszatér az ülésterembe.

3. napirendi pont
Helyiségbérleti szerződés jóváhagyása a művelődési házban
(A 2011. március 29-i ülésre beterjesztett előterjesztés-kiegészítés a jegyzőkönyv melléklete.)
Dr. Keresztury Monika jegyző emlékeztet arra, hogy a március 29-i ülésen kialakult egy kis vita a víz- és áramfogyasztás kérdésében, de döntésre van szükség. Javasolja, hogy április 30-ig, két hónapra 1 E Ft-os óradíjért adják bérbe a művelődési ház előterét. Az órákat leolvasták. Az elmúlt héten elhangzott, hogy a bt. tulajdonosa nem kapott értesítést a bérleti szerződésről, ennek ellenkezőjét tértivevénnyel tudják bizonyítani. Kertész Ágnes Mária esetében is javasolnák megkötni a szerződést egy hónapra, 15 E Ft-os bérleti díjért, ill. április 1-jétől 1 E Ft-ért. Ismerteti az előterjesztés-kiegészítéshez kapcsolódó határozati javaslat lényegét. Kéri a képviselő-testületet, hogy kötelezze a bt. képviselőjét a február 28-ig szóló bérleti szerződés aláírására.
Dr. Bakó Mária Lujza képviselő szerint udvarias levélben kell felkérni a bt. ügyvezetőjét az aláírt szerződés visszaküldésére.

Nagy Gábor képviselő megjegyzi, hogy a vállalkozó felkereste már a Polgármesteri Hivatalt egyeztetés végett.

Városi Orsolya vagyongazdálkodási ügyintéző kijelenti, hogy a januárra-februárra vonatkozó bérleti szerződést megküldték a vállalkozónak, aki azt átvette, de nem írta alá.
Nagy Gábor képviselő javasolja, hogy április 30-ig kössék meg a bérleti szerződést a jelenlegi feltételekkel.

Németh Balázs polgármester – több kérdés, észrevétel nem lévén − határozati javaslatként ismerteti az alábbi határozat 1. pontjában foglaltakat, és szavazásra bocsátja. 
A képviselő-testület egyhangúlag (6 igen szavazattal) egyetért a javaslattal.

Ismerteti az alábbi határozat 2. pontja szerinti határozati javaslatot, és szavazásra bocsátja.
A képviselő-testület egyhangúlag (6 igen szavazattal) egyetért a javaslattal.

Ismerteti az alábbi határozat 3. pontja szerinti határozati javaslatot, és szavazásra bocsátja.

A képviselő-testület egyhangúlag (6 igen szavazattal) egyetért a javaslattal.

Ismerteti az alábbi határozat 4. pontja szerinti határozati javaslatot, és szavazásra bocsátja.

A képviselő-testület egyhangúlag (6 igen szavazattal) egyetért a javaslattal.

Ismerteti az alábbi határozat 5. és 6. pontja szerinti határozati javaslatot, melynek elfogadását szavazásra bocsátja.

A képviselő-testület egyhangúlag (6 igen szavazattal) egyetért a javaslattal.

Ismerteti az alábbi határozat 7. pontja szerinti határozati javaslatot, melynek elfogadását szavazásra bocsátja.

A képviselő-testület egyhangúlag (6 igen szavazattal) egyetért a javaslattal, és az alábbi határozatot hozza:
113/2011. (III. 31.) Bácsalmás v. öh.

A Mediterrán Bt. és Kertész Ágnes Mária

művelődési házi helyiségbérleti 

szerződéseinek jóváhagyása
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) helyiségbérleti szerződést köt a Mediterrán Bt-vel, összesen 288 m2 alapterületű nem lakás célú helyiségre 2011. március 1-től 2011. április 30-ig, de legkésőbb a Kistérségi Központ Integrált Fejlesztése – Tudás és Információs Központ elnevezésű, DAOP-5.1.2./D jelű pályázat elbírálásáig nettó 49.254,- forint/hó bérleti díj mellett.


A Képviselő-testület a Mediterrán Bt. részére a művelődési ház előterét, annak tényleges használatának idejére, 1.000,- Ft/óra díjért bérbe adja. A Mediterrán Bt. részére bérbe adott és használt helyiségek esetében a vagyonbiztonságról, tisztaságról és az állagmegóvásról bérlő kötelezettsége gondoskodni.

2.
A Képviselő-testület helyiségbérleti szerződést köt Kertész Ágnes Máriával, összesen 77,96 m2 alapterületű nem lakás célú helyiségre 2011. március 1-től 2011. március 31-ig, nettó 15.000,- forint/hó bérleti díj mellett.

3.
A Képviselő-testület helyiségbérleti szerződést köt Kertész Ágnes Máriával, összesen 77,96 m2 alapterületű nem lakás célú helyiségre 2011. április 1-től 2011. szeptember 30-ig, de legkésőbb a Kistérségi Központ Integrált Fejlesztése – Tudás és Információs Központ elnevezésű, DAOP-5.1.2./D jelű pályázat elbírálásáig nettó 1000,- forint/hó bérleti díj mellett.


A Képviselő-testület a Kertész Ágnes Máriával megkötésre kerülő helyiségbérleti szerződés Bérlőre vonatkozó kötelezettségeinek felsorolását az alábbiakkal kiegészítve fogadja el:

· Vörösmarty Mihály Városi Könyvtár és Közművelődési Intézmény kül- és belterületének rendben tartása (minden tagintézményre vonatkozóan);

· szükség esetén a Művelődési Központban ügyelet biztosítása, használt helyiségek tisztán tartása (a hétvégét is beleértve);

· a Művelődési Központ előcsarnokának átadás-átvétele a rendezvénytervben megjelölt időpontokban; a Mediterrán Bt-nek a disco tartására megjelölt időpontban; a Polgármesteri Hivatal által engedélyezett alkalmi használat időpontjában az akadálymentes működés érdekében.

Kertész Ágnes Mária részére bérbe adott és használt helyiségek esetében a vagyonbiztonságról, tisztaságról és az állagmegóvásról bérlő kötelezettsége gondoskodni.

4.
A Képviselő-testület felkéri dr. Keresztury Monika jegyzőt a helyiségbérleti szerződések elkészítésére és felhatalmazza Németh Balázs polgármestert a szerződések aláírására.

5.
A Képviselő-testület a 77/2011. (III.11.) Bácsalmás v. öh. számú határozatát hatályon kívül helyezi.

6.
A Képviselő-testület a 36/2011. (I.25.) Bácsalmás v. öh. számú határozatát hatályon kívül helyezi.

7.
A képviselő-testület a 333/2010. (IX.7.) Bácsalmás v. öh. számú határozat 1.) pontjának táblázatát az alábbiak szerint módosítja:

	Helyiség megnevezése
	bruttó díj (Ft/óra)

	épület egésze
	10.000,-

	színházterem
	5.000,-

	egyéb termek
	2.000,-

	csak az előtér
	1.000,-


Határidő: 2011. április 10.

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző, általa a Gazdasági Osztály



3. Vörösmarty Mihály Városi Könyvtár és Közművelődési 
Intézmény

Bailo Amadou képviselő 15 óra 56 perckor rövid időre elhagyja az üléstermet.

4. napirendi pont
Egyebek
4.1. 2011. évi belső ellenőrzési terv módosítása

(Az előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – a módosított belső ellenőrzési terv előterjesztés szerinti elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

114/2011. (III. 31.) Bácsalmás v. öh.

2011. évi belső ellenőrzési terv módosítása 
Határozat
Bácsalmás Város Önkormányzatának Képviselő–testülete a 399/2010. (X. 26.) Bácsalmás v. öh. számú határozatával elfogadott, 2011. évre vonatkozó belső ellenőrzési tervet módosítja, jelen határozat melléklete szerint hagyja jóvá.

Határidő: 2011. december 31. 

Felelős: Németh Balázs polgármester 


      dr. Keresztury Monika jegyző 

Operatív felelős: Bácsalmási Kistérségi Többcélú Társulás Munkaszervezete



        Prikidánovics Antal munkaszervezet-vezető

A határozatról értesül: 

- kivonattal:
1. Németh Balázs polgármester 



2. dr. Keresztury Monika jegyző 



3. Polgármesteri Hivatal Gazdasági Osztálya


4. Prikidánovics Antal BKTT munkaszervezet-vezető


5. Hunyadi János Gimnázium és Szakiskola

(6430 Bácsalmás, Szent János u. 5.)



6. Alapszolgáltatási Központ (6430 Bácsalmás, Rákóczi u. 58.)



7. Horvát Kisebbségi Önkormányzat 

(6430 Bácsalmás, gr. Teleki u. 4-8.)

(A 114/2011. (III. 31.) Bácsalmás v. öh. számú határozat melléklete a következő 3 oldalon található.)
Melléklet a 114/2011. (III. 31.) Bácsalmás v. öh. számú határozathoz

„Bácsalmás város Önkormányzat  2011. ÉVi  módosított ELLENŐRZÉSI TERVe 

8-45/2011.

2011.

 ÉVi ELLENŐRZÉSI TERV

	Ellenőrzési tervet megalapozó elemzés címe, időpontja
	Ellenőrzési tervet megalapozó kockázat elemzés címe, időpontja

	Bácsalmás Város Önkormányzat Ellenőrzési stratégiai terve, középtávú ellenőrzési terve (2007-2010) 2007. augusztus 27-28.  


	Bácsalmás Város Önkormányzat Polgármesteri Hivatalának 2010 évi kockázatelemzése 2010. augusztus 16., Városi Önkormányzat Alapszolgáltatási Központjának 2010. évi kockázatelemzése 2010. július 19. és a Hunyadi János Gimnázium és Szakiskola 2010. évi kockázat- elemzése 2010. július 21.



	
	

	
	


	Ellenőrzendő folyamatok és szervezeti egységek
	Az ellenőrzésre vonatkozó  stratégia (ellenőrzés célja, módszere, tárgya, terjedelme, ellenőrzött időszak)
	Azonosított kockázati

 tényezők (*)
	Az ellenőrzés típusa (**)
	Az ellenőrzés ütemezése (***)
	Erőforrás szükségletek (****)

	Október 1-i statisztikai létszám megállapítása

· Hunyadi János Gimnázium


	Cél: állami támogatások igénylés megalapozottságának, statisztikával való egyezőségének vizsgálata

Tárgy: statisztika, oktatási dokumentumok

Időszak: 2011. október 1-i állapot
Módszere: tételes egyeztetés
	Statisztika és oktatási dokumentumok egyezősége
	Pénzügyi ellenőrzés
	2011. október

Jelentés: 2011. október 30.
	5 szakértői nap

	Beszámolóra vonatkozó megbízhatósági vizsgálat

- Alapszolgáltatási  

  Központ

- Hunyadi J.  

  Gimnázium
	Cél: beszámoló valódisága

Tárgy: beszámoló, főkönyvi kivonat, mérleg tételek leltárral való alátámasztása

Időszak: 2010. dec. 31-i állapot

Módszere: kombinált módszer
	Jogszabály által kötelező
	Megbízhatósági ellenőrzés
	2011. március

Jelentés: 2011. április 15.
	4 szakértői nap

	Önkormányzat által civil szervezeteknek nyújtott támogatások elszámolásának ellenőrzése
	Cél: megállapodásnak megfelelő felhasználás
Tárgy: elszámolás, bizonylatok 
Időszak: 2010. év 

Módszere: kombinált módszer
	Költségvetési

Működési


	Pénzügyi vizsgálat
	2011.február

Jelentés:

2011. március 15.
	6 szakértői nap

	Önkormányzat által nyújtott egyéb eseti támogatások elszámolásának ellenőrzése
	Cél: megállapodásnak megfelelő felhasználás
Tárgy: elszámolás, bizonylatok 
Időszak: 2010. év 

Módszere: kombinált módszer
	Költségvetési

Működési


	Pénzügyi vizsgálat
	2011.február

Jelentés: 2011. március 15.
	   3 szakértői nap

	Személyi juttatások előirányzat felhasználása

Polgármesteri Hivatal

(igazgatás)
	Cél: tervezés megalapozottságának vizsgálata
Tárgy: főkönyvi könyvelés

Időszak: 2010. év

Módszere: jogszabály és gyakorlat összehasonlítása
	Működési
	Pénzügyi
	2011. március

Jelentés:

2011. április 15.
	    2 szakértői nap

	Házipénztári

pénzkezelési

tevékenység

Alapszolgáltatási

Központ

Hunyadi János Gimnázium 
	Cél: jogszabálynak, helyi sza-bályozásnak való megfelelés
Tárgy: pénzkezelési szabályzat

pénztárbizonylatok

Időszak: 2011. év

Módszere: kombinált módszer
	Jogi és szabályozási

Költségvetési
	Szabályszerűségi vizsgálat
	2011. június

Jelentés: 2011. július 15.
	5 szakértői nap

	Állami támogatások, hozzájárulások elő-irányzatának teljesítése

Hunyadi János

Gimnázium

Alapszolgáltatási Központ
	Cél: Jogszabályi előírásoknak való megfelelés
Tárgy: kimutatások, számítások, kalkulációk, költségvetési tervezet 

Időszak: 2010. év
Módszer: kombinált mórszer 
	· Jogszabályi és szabályozási

· Költségvetési

· működési
	Szabályszerűségi ellenőrzés
	2011. január 

Jelentés: 2011. február 15.
	4 szakértői nap

	2010. évi ellenőrzési beszámoló elkészítése
	
	
	
	
	5 szakértői nap

	2012. évi ellenőrzési munkaterv elkészítése
	
	
	
	
	3 szakértői nap

	2011. évi ellenőrzési igény
	
	
	
	
	37 szakértői nap


* Csatolt alátámasztó dokumentumok: az ellenőrzési tervet megalapozó elemzések, különösen a kockázatelemzés dokumentumai.

** A 193/2003. (XI. 26.) kormányrendelet alapján.

*** Az ellenőrzések időtartama és az ellenőrzési jelentések elkészítésének határideje.

**** Az ellenőrzésekhez rendelt becsült ellenőrzési erőforrások: becsült időszükséglet és emberi erőforrás.
Dátum: Bácsalmás, 2011. március 31.

Készítette:                                                                                                                         Jóváhagyta:

          belső ellenőr                                                                                                             szervezet vezetője”

Németh Balázs polgármester – több nyilvános ülési napirendi pont nem lévén – kéri, hogy zárt ülésen folytassák munkájukat, és a nyílt ülést 15 óra 57 perckor berekeszti.
K. m. f.


           Németh Balázs


 dr. Keresztury Monika


              polgármester                          

  
                 jegyző

                             Bailo Amadou

                     Pálmai Zoltán


                                   képviselők, jegyzőkönyv-hitelesítők

A képviselő-testület a zárt ülésén a következő határozatokat hozta meg:

115/2011. (III. 31.) Bácsalmás v. öh.

Szennyvíz-beruházási hitelfelvétellel kapcsolatos

közbeszerzési eljárás nyertes ajánlattevőjének 

kiválasztása (KEOP -7.1.2.0-2008-0279 projekt) 
Határozat
1.
Bácsalmás Városi Önkormányzat Képviselő-testülete (a továbbiakban: Képviselő-testület) úgy dönt, hogy a KEOP -7.1.2.0-2008-0279 számú, „Bácsalmás város szennyvízcsatornázása és szennyvíztisztítása” elnevezésű projekt finanszírozását biztosító hitel felvétele érdekében indított egyszerű tárgyalásos közbeszerzési eljárás nyertes ajánlattevőjének az OTP Bank Nyrt-t (Budapest, Nádor u. 16.) hirdeti ki az alábbi ajánlata mellett:
Kamatfelár: 

1.10 %

Projektvizsgálati díj: 
0,10 %

2.
A Képviselő-testület felhatalmazza Németh Balázs polgármestert a vonatkozó hitelszerződés aláírására.

3.
A Képviselő-testület felkéri a Polgármesteri Hivatalt a szükséges intézkedések megtételére. 
Határidő: a hirdetmény feladására azonnal
Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül: 

- kivonattal:
1. Németh Balázs polgármester



2. dr. Keresztury Monika jegyző


3. Polgármesteri Hivatal Gazdasági Osztálya


4. Deák Ügyvédi Iroda (7100 Szekszárd, Jókai u. 22.)



5. SONYC Számviteli és Közgazdasági Tanácsadó Kft. 

(8000 Székesfehérvár, Galántai u. 64.)

116/2011. (III. 31.) Bácsalmás v. öh.

A szennyvízberuházással kapcsolatos 

RMT-CBA és projektmenedzsment szolgáltatói 

szerződések felbontása, új beszerzések 

megindítása (KEOP -7.1.2.0-2008-0279 projekt)
Határozat
1.
Bácsalmás Város Önkormányzatának Képviselő-testülete tudomásul veszi a Bácsalmás város szennyvízcsatornázása és szennyvíztisztítása (KEOP-7.1.2.0-2008-0279) projekt lebonyolítása során RMT és CBA elemzés elvégzése érdekében a London-Consulting Kft-vel (7632 Pécs, Fülep L. u. 20.) 6.500.000,- Ft + 25% ÁFA összegben, továbbá a projektmenedzsment szolgáltatás tárgyában a Dotcom Média Információmenedzsment Kft-vel (7624 Pécs, Ferencesek u. 26.) 7.500.000,- Ft + 25% ÁFA összegben fennálló szerződések közös megegyezéssel való megszűntetését.

Az eddig elvégzett munkák ellenértékeként

   a London-Consulting Kft. 


      3.000.000,- Ft + 25% ÁFA,

   a Dotcom Média Információmenedzsment Kft. 3.000.000,- Ft + 25% ÁFA

összegű számla benyújtására jogosult.

2.
A projekt megvalósítása érdekében az önkormányzat egyszerű beszerzési eljárást indít az alábbi szolgáltatások tárgyában az itt megjelölt szolgáltatók bevonásával:

RMT és CBA elemzés készítése:
Kapos Hidro Kft. (7400 Kaposvár, Buzsáki u. 48.)

Kiss-Tike Kft. (7349 Szászvár, Vásár tér 3/a.)

Sebiber Bt. (7122 Kakasd, Kossuth 10.)

Projektmenedzsment szolgáltatás:
AVI-FAMESTER Kft. (7735 Himesháza, Kossuth L. 29.)

Protask Kft. (7629 Pécs, Papkert u. 12.)

Resolvo Kft. (7636 Pécs, Visnya E. u. 6.)

Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző
A határozatról értesül: 

- kivonattal:
1. Németh Balázs polgármester



2. dr. Keresztury Monika jegyző


3. Polgármesteri Hivatal Gazdasági Osztálya


4. Deák Ügyvédi Iroda (7100 Szekszárd, Jókai u. 22.)

117/2011. (III. 31.) Bácsalmás v. öh.

A Rákóczi és Köztársaság utcák felújításának 

kivitelezésére kötött vállalkozói szerződés 

felbontása, és ismételt közbeszerzési eljárás 
lefolytatása (DAOP-2009.3.1.1/B)
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a Rákóczi és Köztársaság utcák felújításának kivitelezése (DAOP-2009.3.1.1/B) tárgyában a Soltút Kft-vel 2010. december 21-én kötött vállalkozói szerződést − követelés és kötelezettség nélkül − közös megegyezéssel felbontja, és ismételt közbeszerzési eljárás lefolytatását rendeli el. 

A Képviselő-testület az újabb közbeszerzési eljárásra pluszforrást nem biztosít.

2.
A Képviselő-testület felkéri dr. Keresztury Monika jegyzőt a szükséges intézkedések megtételére.

Határidő: azonnal

Felelős: Németh Balázs polgármester
Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Polgármesteri Hivatal Gazdasági Osztálya



4. Bácsalmás Innovatív Nkft. 

118/2011. (III. 31.) Bácsalmás v. öh.

BESZ Kft. Felügyelő Bizottsága

tagjának jelölése 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) elfogadja a Bácsalmási Egészségügyi Szolgáltató Kft. (székhelye: 6430 Bácsalmás, Hősök tere 14., Cg.: 03-09-106301, adószáma: 11574422-1-03) Felügyelő Bizottsága tagjának dr. Váry Attila (anyja neve:………………., lakcíme:………………………….) 2011. március 31. napjától 2015. június 3. napjáig szóló határozott időtartamra történő jelölését.

2.
A Képviselő-testület felhatalmazza Németh Balázs polgármestert, hogy a Bácsalmási Egészségügyi Szolgáltató Kft. soron következő taggyűlésén támogassa dr. Váry Attila megválasztását.

Határidő: azonnal

Felelős: Németh Balázs polgármester

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Bácsalmási Egészségügyi Szolgáltató Kft.



4. Baja Város Önkormányzata (6500 Baja, Szentháromság tér 1.)



5. dr. Váry Attila (………………………………..)

